open-index/open-wikipedia-markdown huggingface dataset:
Sexhjelpemidler

**Sexhjelpemidler** eller **seksuelle hjelpemidler** er apparater og utstyr for å underlette og støtte seksuell aktivitet eller for å skape eller forsterke seksuell nytelse. Visse sexhjelpemidler kan også kalles **sexleketøy**.

## Eksempler
Sexhjelpemidler kan i vid mening omfatte alt fra potensmidler til pornografi, og strengt tatt også senger, men begrepet brukes særlig om massasjeapparater, glidemidler og utstyr for onani. Også hygieniske artikler som oljer og kremer, kondomer og annet kan regnes som slike hjelpemidler.

Spesialutforma sexhjelpemidler som dildoer og vibratorer, vagina- og analkuler, analplugger, penisringer og -pumper, kunstige vaginaer og sexdokker kalles ofte *sexleketøy* eller *[[erotikk|erotisk]] leketøy*. Pikant, sexy undertøy og kostymer med fetisjistisk ladning, som også brukes i seksuell lek, kalles vanligvis ikke sexleketøy. 

I flere norske og utenlandske byer finnes det spesialbutikker som selger ulike typer sexhjelpemidler. Slike butikker kalles ofte kondomerier, sexbutikker eller «sex shops» og kan også selge pornografi, klær og moroartikler til sexleker. Mange tilbyr varer mer diskret gjennom netthandel og postordresalg.



Fil:Vibrator.jpg|En penisformet vibrator beregnet for kvinnelig onani. Graden av vibrering kan reguleres ved å dreie på bunnknappen.
Fil:Silicon Dildo.jpg|En penisformet dildo beregnet for onani eller penetrasjon. En dildo er en mer eller mindre naturtro etterligning av penis, uten vibrator.
Fil:Cockring.jpg|En penisring er en ring av gummi eller tøyelig plast som tres over penisskaftet for å opprettholde ereksjonen under et samleie


## Eksterne lenker
* 
* NRK om sexhjelpemidler og -leketøy 2003
Notitia dignitatum

***Notitia dignitatum*** (latin for «Liste over embeter») er et av svært få bevarte dokumenter fra den romerske statsadministrasjonen. Dokumentet lister opp de høyere embetene i den sivile og militære administrasjonen og hvilke provinser og enheter som var underlagt disse. For Østromerriket antas lista å være oppdatert fram til ca. 395. I vestromerske delen har det blitt gjort endringer fram til 420-tallet. Disse senere endringene har imidlertid ikke blitt gjennomført konsekvent, dokumentet gir derfor neppe noe øyeblikksbildet for situasjonen i vest. På grunn av disse endringene antas *Notitia Dignitatum* å ha sitt opphav i Vestromerriket.

Det finnes bevart flere kopier av dokumentet som er fremstilt på 1400- og 1500-tallet, og alle disse utgaver er kopiert enten direkte eller indirekte fra en kodeks (tekstsamling) som man vet har vært oppbevart ved katedralen i Speyer i Tyskland, men hvis skjebne i dag er ukjent. Flere av de kjente kopier er illuminerte, og de er sannsynligvis kopier av tilsvarende bilder i *Speyer-kodeksen*.

## Referanser


## Litteratur
* Jones, A.H.M. (1986): *The Later Roman Empire, 284-602. A Social, Economic and Administrative Survey*, The Johns Hopkins University Press, ISBN 0-8018-3285-3

## Eksterne lenker
* Delvis engelsk oversettelse av William Fairley, 1899 , *Medieval Sourcebook*
Panserfisker

* *[[Peristedion altipinne]]*
* *[[Peristedion amblygenys]]*
* *[[Peristedion antillarum]]*
* *[[Peristedion barbiger]]*
* *[[Peristedion brevirostre]]*
* *[[Peristedion cataphractum]]*
* *[[Peristedion crustosum]]*
* *[[Peristedion ecuadorense]]*
* *[[Peristedion gracile]]*
* *[[Peristedion greyae]]*
* *[[Peristedion halyi]]*
* *[[Peristedion imberbe]]*
* *[[Peristedion liorhynchus]]*
* *[[Peristedion longispatha]]*
* *[[Peristedion miniatum]]*
* *[[Peristedion moluccense]]*
* *[[Peristedion nierstraszi]]*
* *[[Peristedion orientale]]*
* *[[Peristedion paucibarbiger]]*
* *[[Peristedion picturatum]]*
* *[[Peristedion riversandersoni]]*
* *[[Peristedion thompsoni]]*
* *[[Peristedion truncatum]]*
* *[[Peristedion unicuspis]]*
* *[[Peristedion weberi]]*

**Panserfisker** er en gruppe ulkefisker. 

## Litteratur
* 

## Eksterne lenker
*
Malice in Wonderland (band)

**Malice In Wonderland** er et rockeband fra Bergen. Platedebuterte i 2005 med albumet *Malice in Wonderland*.

## Historikk
Malice In Wonderland ble startet på midten 1990-tallet av vokalist og låtskriver Chris Wicked.

Bandets debutalbum ble utgitt på Karisma Records i 2005 i Norge og lansert i resten av verden påfølgende år. Albumet fikk gode anmeldelser internasjonalt og singelen «Lucifer's Town» ble streamet over 1 million ganger på Myspace. I 2009 ga Malice In Wonderland ut singelen «City Angel», produsert av Tim Palmer. Låten ble blant annet listet på finsk riksdekkende radio. Den 20. desember 2013 ga bandet ut albumet *The Royal Brigade* hos plateselskapet Crank Music Group. Albumet er produsert av John Fryer.

Malice In Wonderland har turnert i Norge, Europa og Asia. Bandet har fremført låter på flere kjente TV-show og produksjoner i Finland.

Den 30. august 2015 annonserte bandet via sosiale medier at de la opp, og høsten 2015 spilte bandet avskjedskonserter i Norge og Finland.

Chris Wicked kunngjorde at han ville fortsette musikkarrieren som soloartist og synge på norsk. Hans første soloalbum *Aleine* ble lansert i 2021 av plateselskapet Apollon Records.

## Medlemmer
* Chris Wicked – vokal
* Tracy Loveless (Tore Grindheim) – gitar
* Andy Valentine  (Anders Trier-Vaage) – bass
* Ed Kelly (Eskil Sæter) – trommer
* Tommi Gun (Tor Helge Gjengedal) – trommer

## Diskografi
* *Reduced To A Low Condition* (EP, 1998)
* *Vicious Girl* (EP, 1999)
* *Sin & Decandence* (EP, 2003)
* *Malice in Wonderland* (2005 / 2006)
* *Love Cries* (A Tribute To Stage Dolls, 2008)
* *Stars* (Single, 2008)
* *A Tear And A Whispe*r (Single, 2008)
* *City Angel* (Single, 2009)
* *Live For Today/New Year's Eve* (EP, 2013)
* *Black Wings* (Single, 2013)
* *The Royal Brigade* (2013 / 2014)
* I've Chosen Darkness (Over You) (Single, 2025)

## Referanser


## Eksterne lenker
* 
* Malice In Wonderland Facebook
* Malice In Wonderland Youtube
DHG

**DHG** (tidligere kjent som **Dødheimsgard**) er et norsk metal-band, dannet i 1994. 

De var opprinnelig et black metal band, men med albumet *[[666 International]]* fra 1999 endret de stil til et eksperimentelt og avant-garde metal band. I 2000 forkortet de navnet til DHG.

## Historie
Bandet laget i 1994 sin første demo *Promo 1994*. I 1995 ble bandet signert med det tyske plateselskapet Malicious Records og utgav samme år debutalbumet *[[Kronet til konge]]*. I løpet av 2003 opplevde de flere utskiftinger i besetningen, hvor «Aldrahn», «Zweizz» og «Czral» forsvant. I 2006 fullførte de albumet *[[Supervillain Outcast]]*, som ble gitt ut i april 2007 av Moonfog Productions og The End Records. 

## Diskografi
**Promo 1994* (Demo, 1994)  
**[[Kronet til konge]]* (Studioalbum, 1995)
**Promo 1995* (Demo, 1995)  
**[[Monumental Possession]]* (Studioalbum, 1996) 
**[[Satanic Art]]* (EP, 1998) 
**[[666 International]]* (Studioalbum, 1999) 
**[[Supervillain Outcast]]* (Studioalbum, 2007)
**[[A Umbra Omega]]* (Studioalbum, 2015)
**[[Black Medium Current]]* (Studioalbum, 2023)

## Medlemmer

## Eksterne lenker
* 
* 
*
Knurrfamilien

* *[[Aspitrigla]]*
* *[[Bellator]]*
* *[[Chelidonichthys]]*
* *[[Eutrigla]]*
* *[[Lepidotrigla]]*
* *[[Parapterygotrigla]]*
* *[[Prionotus]]*
* *[[Pterygotrigla]]*
* *[[Trigla]]*
* *[[Trigloporus]]*

**Knurrfamilien** er en gruppe ulkefisker.
En av artene er vanlig knurr.

## Litteratur

* 

## Eksterne lenker
*
Oscar for beste animasjonsfilm

**Oscar for beste animasjonsfilm** (engelsk: *Academy Award for Best Animated Feature*) er en filmpris som utdeles av Academy of Motion Picture Arts and Sciences, til den beste animerte spillefilm i det forrige filmår. Prisen ble for første gang utdelt for filmåret 2001, ved den 74. Oscar-utdelingen 24. mars 2002. Kategorien ble innført på grunn av misnøyen med at den animerte suksessfilmen *[[Flukten fra hønsegården]]* ikke ble nominert for beste film i 2000. Skaperne av *Flukten fra hønsegården* vant senere en Oscar for beste animasjonsfilm i 2005 med filmen *[[Wallace og Gromit i Varulvkaninens forbannelse]]*.

Oscar for beste animasjonsfilm utdeles kun hvis det er minst åtte animasjonsfilmer av spillefilmslengde som i løpet av året har hatt kinopremiere i Los Angeles. Det nomineres normalt tre filmer i kategorien, men hvis det har vært mer enn femten animasjonsfilmer som har hatt kinopremiere, nomineres det fem filmer.

Årstallene i nedenstående liste angir tidspunktet for filmens premiere (i California) og dermed året før selve Oscar-utdelingen

## Vinnere og nominerte
### 2000-årene

### 2010-årene

### 2020-årene

## Referanser


## Eksterne lenker
* Offisielle regler for utdeling av Oscar for beste animasjonsfilm
Flukten fra Alcatraz

***Flukten fra Alcatraz*** (originaltittel: *Escape from Alcatraz*) er en amerikansk drama-thriller fra 1979 regissert av Don Siegel. Filmen handler om tre fanger som utfører en spektakulær flukt fra den rømningssikre fangeøya Alcatraz. Filmen er basert på en virkelig hendelse fra 1962. Handlingen har hovedfokus på den ene av fangene, Frank Lee Morris, som i filmen spilles av Clint Eastwood. Andre sentrale roller spilles av Jack Thibeau, Fred Ward, Larry Hankin og Patrick McGoohan. Manuset er i stor grad basert på J. Campbell Bruces bok fra 1963.

Mange av scenene ble innspilt på Alcatraz.

## Handling
Filmen handler om de eneste mennene som noen sinne har klart å flykte fra fengslet på øya Alcatraz. I løpet av 29 år fengselet var i drift var det bare en gruppe på tre menn som klarte å bryte seg ut av det tilsynelatende rømningssikre fengselet, der også Al Capone og «Birdman» Robert Stroud var fanger. Det er aldri blitt hørt noe fra mennene siden flukten og det er usikkert om hvorvidt de overlevde ferden inn til land. Ingen har blitt funnet. 

Filmens hovedfokus er på Frank Lee Morris, den slue bankraneren som planla den svært detaljerte flukten. Han sendes til Alcatraz etter å ha rømt fra et annet fengsel. Fengselsbestyreren møter ham med beskjeden: «Hvis du bryter samfunnets lover, havner du i fengsel. Hvis du bryter fengslets lover, havner du på Alcatraz. Velkommen til oss. Vi skaper ikke gode borgere, men gode fanger. Ingen har noen sinne rømt fra Alcatraz.». Frank nekter å la seg kue av det undertrykkende systemet som råder der og etter en tid får han med seg tre andre på en fluktplan. Den planlagte flukten må planlegges meget nøye siden fengselet regnes som rømningssikkert. 

## Om filmen

### Popularitet og økonomi
Filmen ble en moderat kinosuksess i USA, hvor den innbragte 43 millioner dollar på kino. Den havnet på 15. plass over de mest innbringende kinofilmene i USA i 1979. 

Produksjonskostnadene var på ca $8 millioner.

### Anmelderne
*Flukten fra Alcatraz* ble godt mottatt av anmelderne og har fått 95 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin gav den 3 av 4 stjerner.

*[[VG]]* og *[[Dagsavisen]]* gav den terningkast fem, mens *[[Dagbladet]]* gav den fire.

## I rollene
*Clint Eastwood som Frank Morris
*Patrick McGoohan som Fengselsbestyreren
*Jack Thibeau som Clarence Anglin
*Fred Ward som John Anglin
*Larry Hankin som Charley Butts
*Paul Benjamin som English
*Madison Arnold som Zimmerman
*Frank Ronzio som Litmus
*Roberts Blossom som Chester "Doc" Dalton
*Bruce M. Fischer som Wolf Grace
*Danny Glover som Innsatt
*Don Michaelian som Beck

## Referanser
 

## Eksterne lenker
*
Ballastvann

**Ballastvann** er sjøvann som fylles i tanker på et skip eller plattformer for å oppnå bedre flytestabilitet. For skip skjer dette der lasten bli losset når det ikke skal tas inn ny last samme stedet. Ballastvannet blir så pumpet ut når man skal laste skipet igjen. 

Internasjonale regler krever at ballastvann byttes langt ute i havet, minst 150 nautiske mil fra land. Det skal også være minst 500 meter dypt vann. 

## Økologiske konsekvenser
Ordningen fører til at store mengder sjøvann blir forflyttet. Med vannet kan det følge organismer som ikke naturlig hører hjemme i økosystemet der vannet blir pumpet ut. 

Et kjent eksempel er at små maneter av typen kammaneter fulgte skip fra Amerika til Svartehavet og Det kaspiske hav på 1980-tallet. De formerte seg eksplosivt og tok nesten knekken på den lokale fiskebestanden. Den konkurrerer om samme mat som fisken, i tillegg spiser den fiskens rogn og yngel. 

Man antar også at spredningen av snøkrabbe til Barentshavet, der arten ble først observert i 1996, skyldes utslipp av ballastvann fra tankskip.

## Ballastvann ved Melkøya
I forbindelse med at Statoil eksporterer nedfrosset naturgass fra Melkøya i Hammerfest til Sør-Europa eller Amerika, må hver gasstanker pumpe ut 54 000 tonn ballastvann på Finnmarkskysten. Det er regnet ut at ettersom det kommer en ny tankbåt hver femte dag, vil det bli tømt fire millioner tonn ballastvann i havet hvert år. Miljøvernere har tatt opp saken og mener at skipene bør få renseteknologi eller at det bør etableres en ordning hvor vannet tømmes i flytende tanker.

## Referanser
Tidlig arabisk Egypt

**Tidlig arabisk Egypt** er betegnelsen på Egypt i perioden 639&ndash;1517. Det startet med en islamsk invasjon, ledet av guvernører som opptrådte på vegne av Umayyad-kalifene i Damaskus, men i 747 ble umayyadenes hegemoni veltet, og makten til araberne begynte å svekke seg. Selv om Egypt formelt sett fortsatt var styrt av Abbasid-kalifatet, klarte dets herskere å danne delvis uavhengige dynastier, slik som tulunidene og ikshidene. I 969 erobret det ismailiske sjia Fatimid-dynastiet fra Tunisia hele Egypt og dannet hovedstaden i Kairo. Dette dynastiet varte frem til 1174, da Egypt kom under makten til Saladin-ætten (Ajubid-dynastiet), som igjen varte til 1252. Ajubidene mistet makten til tyrkiske styrker, kjent som mamelukkene. Disse hersket under kontroll av overhøyheten, Abbasid-kalifene, frem til 1517 da Egypt ble en del av Det osmanske rike.
Abu Hureyra

**Abu Hureyra** er et arkeologisk funnsted i Eufratdalen i Syria. Den eldste, såkalte epipaleolittiske bosettingen fra 11&nbsp;000 f.Kr. bærer preg av tidlig-neolittisk levesett med overgang fra jakt og sanking til landbruk. Stedet ble utgravd i to korte sesonger i 1970-årene før området ble oppdemmet og tapt for alltid (Andrew Moore et al, 2001).

Innbyggerne jaktet gaselle, armeniamuflon (forløper til sau) og besoargeit (forløper for tamgeit). Opprinnelig var området fruktbart med høsting av plommer, mandeltrær, osv. I den første tiden stedet var bebodd levde menneskene av jakt og sanking, men med det kaldere klimaet i yngre dryas fra om lag 9&nbsp;600 f.Kr., ble området tørrere og innbyggerne gikk over en intensiv kultivering og bevisst dyrking av rug.

Dette er det første ubestridte eksempel på overgang til dyrkingsjordbruk og derved starten på den neolittiske revolusjonen, som ble starten på utvikling av menneskelig sivilisasjon. Befolkningen bodde i runde steinhus, den hustypen som i Midtøsten er dokumentert allerede fra Ohalo i Nord-Israel fra 18&nbsp;000 f.Kr.

Stedet ble nesten helt avfolket utover i yngre dryas, som var en global kuldeperiode som oppstod da isen på Labrador-halvøya smeltet og iskaldt brevann rant ut i Nord-Atlanteren. Kanskje dro mesteparten av befolkningen 50 km over til andre siden av elven til Tell Mureybit, som ble grunnlagt på denne tiden.

Under den regionale befolkningsveksten fra ca. 8&nbsp;800 f.Kr. vokste Abu Hureyra kraftig, som en umiskjennelig neolittisk jordbruks-landsby med firkantede mursteins-hus av betydelig størrelse, trolig med flere tusen innbyggere. Innbyggerne drev nå et bredt jordbruk med rug, hvete og bygg, og holdt etter hvert sau som husdyr. Det ble jaktet gaselle, men dette avtok brått og vitner om overbeskatningen som etter hvert utryddet gaselle i Mesopotamia og siden i resten av Midtøsten.

Det nye bosettingslaget var befolket i om lag 2&nbsp;000 år. Totalt var Abu Hureyra sammenhengende bebodd i 4500 år.

## Referanser


## Litteratur
* A. M. Moore, G. C. Hillman, A. J. Legge:  *Village on the Euphrates, From foraging to farming at Abu Hureyra*, Oxford University Press, 2000. ISBN 978-0-19-510806-4

## Eksterne lenker
* Fra BBC, verdens første gård funnet
Flukten til Athena

***Flukten til Athena*** (originaltittel: *Escape to Athena*) er en britisk krigs- og eventyrfilm fra 1979 regissert av George P. Cosmatos. Handlingen er lagt til en tyskokkupert gresk øy på slutten av annen verdenskrig. En gruppe krigsfanger gjør opprør mot de tyske fangevokterne og tar over leiren. Deretter uskadeliggjør de et viktig festningsverk på et fjell slik at allierte styrker kan innta øya. De ledende rollene spilles av Roger Moore, Telly Savalas og David Niven. 

Filmen inneholder humoristiske elementer.

## Handling
Major Otto Hecht er en tysk offiser og øverste ansvarlig for en fangeleir på ei gresk øy i slutten av den andre verdenskrig. Han er lite engasjert i nazismen, men desto mer opptatt av øyas nedgrave skatter. Fangene har derfor fått som hovedbeskjeftigelse å grave frem arkeologiske gjenstander på stedet. 

Under ledelse av den britiske arkeologen Blake, planlegger fangene en fluktaksjon sammen med en gruppe greske partisaner ledet av Zeno. Rømningsplaner er motivert av grådighet, så vel som av ønsket om frihet. På øya er det nemlig dyrebare kunstskatter som skal befinne seg i et kloster høyt oppe i fjellene. Klosteret er imidlertid under tysk kontroll og de har utplassert en V2-rakett der for å stanse en planlagt alliert invasjon av øya. Etter å ha overtatt leiren organiserer derfor Zeno en klatreekspedisjon for å ta seg opp til klosteret. Målet er å uskadeliggjøre tyskernes forsvarsverker. 

## Om filmen
*Flukten til Athena* føyer seg inn i rekken av flere eventyrpregede actionfilmer med handling fra andre verdenskrig som kom på 1960- og 1970-tallet. Den har hentet inspirasjon fra mer kjente filmer som ''Kanonene på Navarone'', ''Den store flukten'' og ''Kellys helter''.

Originalversjonen er på to timer og fem minutter, men det eksisterer flere kortere versjoner. Blant annet så var den versjonen som gikk på kino i USA på bare 1 time og 41 minutter.

Den ble i sin helhet innspilt på Rhodos.

### Anmelderne
Filmen fikk lite oppmerksomhet i sin samtid og de kritikerne som har gitt den omtale har stort sett vært negative. Blant annet mente anmelderne i *[[Variety]]* at den var svak på både spenning og humor. 

''VGs'' anmelder gav den terningkast fem.

## I rollene
* Roger Moore – Major Otto Hecht 
* Telly Savalas – Zeno 
* David Niven –  Professor Blake  
* Stefanie Powers – Dottie Del Mar 
* Elliott Gould – Charlie – en komiker
* Claudia Cardinale – Eleana
* Richard Roundtree – Nat Judson
* Sonny Bono – Bruno Rotelli
* Anthony Valentine –  SS Major Volkmann 
* Siegfried Rauch – Braun
* William Holden - Fange

## Referanser
 

## Eksterne lenker
*
Aqua Appia

**Aqua Appia** var den første romerske akvedukten. Den ble bygget i 312 f.Kr. av Appius Claudius Caecus, den romerske censoren som også bygde den viktige veien Via Appia. Dens kilde, som ifølge Frontinus ble anslått å ligge omtrent 780 romerske steg unna via Palestrina, ble angivelig skapt av Caius Plautius Venox.

Aqua Appia strakk seg 16,4 km inn til byen Roma, gjennom Porta Maggiore, og rant ut i Forum Boarium, like ved Porta Trigemina. Omtrent hele dens lengde var under bakken, noe som var nødvendig på grunn av høydeforskjellene på dens kilde og utløp, og førte også til beskyttelse fra angrep under samnitterkrigene som pågikk under byggingen. Etter å ha ankommet Romas høyder, gikk akvedukten gjennom tunneler i Celio- og Aventinerhøyden med en opphøyd seksjon i mellom. En detaljert moderne modell av antikkens Roma viser akvedukten går gjennom toppen av Serviusmuren over Porta Capena. Den senket seg kun 10 meter av dens hele lengde, noe som er bemerkelsesverdig ingeniørkunst for sin tid.

Frontinus regnet på at akvedukten kunne levere 73 000 kubikkmeter med vann til Roma hver dag.

## Referanser


## Eksterne lenker
* Aqua Appia på LacusCurtius
* Informasjon om romerske akvedukter
* Modellbilder som viser planløsningen av Aqua Appia og Aqua Marcia i byen Roma
* Kart over romerske akvedukter
* Fra en liste over 25 akvedukter beskrevet i detalj
For enhver pris

***For enhver pris*** (originaltittel: *Hustle*) er en amerikansk krim-drama-thriller fra 1975 med Burt Reynolds i hovedrollen. Regi er ved Robert Aldrich.

## Handling
Phil Gaines (Reynolds) er en hardbarket og desillusjonert politietterforsker i Los Angeles som trekkes inn i et mørkt og komplisert puslespill under etterforskningen av dødsfallet til en ung jente som tilsynelatende døde av en overdose. Saken blir ytterligere komplisert av hans forhold til den prostituerte Nicole (Catherine Deneuve), som viser seg å ha en farlig forbindelse til saken da en av hennes mektigste kunder (Eddie Albert) seiler opp som den hovedmistenkte. I tillegg til dette skaper offerets ustabile far (Ben Johnson) trøbbel for Gaines etterforskning ved å iverksette sin egen jakt på sannheten.

## I rollene
(utvalg)
* Burt Reynolds –  Lieutenant Phil Gaines 
* Catherine Deneuve –  Nicole Britton 
* Ben Johnson –  Marty Hollinger 
* Paul Winfield –  Sergeant Louis Belgrave 
* Eileen Brennan –  Paula Hollinger 
* Eddie Albert –  Leo Sellers 
* Ernest Borgnine –  Santuro

## Eksterne lenker
*
İnönü Stadyumu

**Beşiktaş İnönü Stadyumu** var et fotballstadion i den tyrkiske byen Istanbul og hjemmebane for fotballklubben Beşiktaş. Stadionet hadde sin beliggenhet ved Dolmabahçe, i nærheten til Dolmabahçepalasset i distriktet Beşiktaş på den Europeiske siden av Istanbul. Stadionanlegget hadde en tilskuerkapasitet på 32 145 tilskuere, hvor samtlige var sitteplasser. Stadionet ble revet i 2013, og erstattet av Vodafone Park som ble bygget på samme sted.

İnönü Stadyumu ble tegnet av den italienske arkitekten Paolo Vietti Violi i samarbeid med de tyrkiske arkitektene Şinasi Şahingiray og Fazıl Aysu. Stadionet, som tidligere het *Dolmabahçe Stadium* på grunn av sin nærhet til Dolmabahçepalasset, ble innviet den 19. mai 1947 av den tyrkiske presidenten Ismet Inönü og Lütfi Kırdar, som var guvernør av Istanbul. Det første målet på İnönü Stadyumu ble skåret av Süleyman Seba, som senere ble en populær styreformann for klubben på 1980– og 1990-tallet.

Ifølge fotballegenden Pelé hadde İnönü Stadyumu den flotteste utsikten av alle stadionanlegg i verden, og definitivt det flotteste stadionanlegget i Europa.

Sittende på tribunen på dette stadionet kunne man se Bosporos, Dolmabahçepalasset, klokketårnet i Dolmabahçe, moskéen i Dolmabahçe og Kız Kulesi. Det var det eneste stadionet i verden hvor man kunne se de to kontinentene Europa og Asia, som er separert av  Bosporos. Det er også kjent for å ha vært vertskap for Michael Jackson and Madonna under deres konserter i 1993.

## Referanser


## Eksterne lenker
* 
* Satellittfoto av İnönü Stadyumu
* Offisiell hjemmeside for Beşiktaş J.K.
Frikjent til døden

***Frikjent til døden*** (originaltittel: *The Star Chamber*) er en amerikansk krim-thriller fra 1983 med Michael Douglas i hovedrollen. Regien er ved Peter Hyams.

## Handling
Steven R. Hardin (Douglas) er en ung og lovende lagdommer som ser seg lei på alle morderne som frikjennes grunnet smutthull i loven. Etterhvert som hans frustrasjon øker blir han lokket inn i en gruppe bestående av eldre kollegaer som har erfart det samme, men som har gjort noe med det. En hemmelig gruppe som opptrer både som dommer, jury og bøddel. Men etter en stund melder tvilen seg hos Hardin.

## I rollene
* Michael Douglas –  Superior Court Judge Steven R. Hardin 
* Hal Holbrook –  Judge Benjamin Caulfield 
* Yaphet Kotto –  Det. Harry Lowes 
* Sharon Gless –  Emily Hardin 
* James Sikking –  Dr. Harold Lewin (Daniel's father) 
* Joe Regalbuto –  Arthur Cooms 
* Don Calfa –  Lawrence Monk

## Eksterne lenker
*
FCSB

**FCSB** (mellom 1961 og 2017 kjent som **FC Steaua București** eller **Stjerne Bukarest** på norsk) er en rumensk fotballklubb i București. 

Klubben fikk dette navnet i 2017 etter at en domstol bestemte i desember 2016 at klubben ikke lenger fikk bruke navnet **Steaua**. Den 30. mars 2017 skiftet klubben offisielt navn til **Fotbal Club FCSB SA**. FCSB er den mest suksessrike rumenske fotballklubben i UEFA-konkurranser til dags dato. Klubben har tidligere vunnet en UEFA Champions League-tittel i 1986 (og var finalister i 1989) samt en UEFA Super Cup i løpet av samme år.

## Historie
I 1947 ble **ASA București** (Asociația Sportivă a Armatei – norsk: «Arméens sportsforening») stiftet som en del av militærenhet 02301 București. Klubben skiftet navn flere ganger inntil den i 1961 fikk navnet **Clubul Sportiv al Armatei** «**Steaua»** (norsk: «Arméens idrettsklubb Steaua»), forkortet til **CSA «Steaua»** eller bare **«Steaua»** (norsk: «stjernen»). Klubben hadde en rekke andre idrettsgrener i tillegg til fotball.

I et forsøk på å nedslanke administrative kostnader, solgte Romanias forsvarsdepartement, som var eiere, fotballavdelingen i 1998 til en investorgruppe, og klubben fikk navnet **Fotbal Club Steaua București**. I 2003 ble én av disse investorene, Gigi Becali, eneeier.

I 2011 ble klubbens kontrakt med Forsvarsdepartementet, som eide Ghencea Stadion, Steauas hjemmebane, automatisk ugyldig etter at klubben ikke hadde betalt leie i to måneder. Deretter eskalerte konflikten mellom klubben og Forsvarsdepartementet inntil en domstol bestemte i 2016 at klubben ikke lenger kunne bruke navnet **Steaua**, og en annen domstol bestemte i 2019 at alle resultatene mellom 1947 og 2003 tilhører **Clubul Sportiv al Armatei Steaua București**, en ny fotballklubb som Forsvarsdepartementet stiftet i 2017, og som spilte per 2019 i Romanias 4. divisjon.

## Resultater
Steaua București har per 2017 vunnet den hjemlige ligaen 26 ganger og cupen 22 ganger. De var det første østeuropeiske laget som vant Serievinnercupen (i 1986), i det som i dag heter Mesterligaen. UEFA Super Cup ble også vunnet samme år. De nådde også finalen i Mesterligaen i 1989, og finalen i Intercontinental Cup samme år. Laget fortsatte etter dette sin fremgang i Europa og har siden dominert i den hjemlige ligaen samt knyttet til seg en stor andel rumenske toppspillere.

## Meritter

* UEFA Champions League: (1) 1985/1986
* UEFA Super Cup: (1) 1986

## Kjente spillere
* Gheorghe Hagi
* Helmuth Duckadam
* Ciprian Tătărușanu
* Ștefan Târnovanu
* Victor Pițurcă
* Anghel Iordănescu
* Tudorel Stoica
* Ladislau Bölöni
* Vlad Chiricheș
* Darius Olaru
* Alexandru Chipciu
* Claudiu Keșerü
* Denis Alibec
* Dennis Man
* Raul Rusescu
* Ilie Dumitrescu
* Dan Petrescu
* Adrian Ilie
* Bănel Nicoliță

## Referanser


## Eksterne lenker
*
Blodsbånd

**Blodsbånd** kan bety
* Blodsbånd (1998) – norsk TV-serie i 4 deler
* Blodsbånd (2007) – norsk spillefilm
* Et metaforisk uttrykk for biologisk slektskap

## Se også
* Blodsbrødre
Småtrollene og den store oversvømmelsen

***Småtrollene og den store oversvømmelsen*** (svensk *Småtrollen och den stora översvämningen*) er en barnebok av den finlandssvenske forfatteren Tove Jansson. 

Boken er skrevet under Vinterkrigen 1939/40, og ble utgitt i Helsingfors og Stockholm i 1945. Bokens posisjon i mummiuniverset har variert, og en periode ønsket ikke Jansson at boken skulle gjenutgis eller regnes med. I dag er det vanlig å oppfatte den som et innledende forsøk. De fleste av hovedkarakterene introduseres i den neste boka, *[[Kometen kommer]]* (1946).

Boken er preget av lån fra H.C. Andersen (*[[Tommelise]]*) og Tusen og en natt, og fra Pinocchio og Jules Vernes *Kaptein Grants barn*.

## Handling

Boken beskrives som «muminologiens skapelsesberättelse. Den inleds med en urscen, moderns symbios med barnet.» Mummitrollet og Mummimamma leter etter Mummipappa, og de leter etter et sted å bygge et hus før vinteren kommer. 

Mummimamma og Mummitrollet reiser forbi en stor og skummel skog mens de leter etter Mummipappa, som har dratt på eventyr med hattifnattene. De møter et lite vesen (som i de senere bøkene blir kalt Sniff) som velger å bli med. De bruker en tulipan for å lyse opp veien de går på, og blir angrepet av en stor slange. De blir redda av en vakker kvinne med blått hår, Tullipa, som kommer ut av tulipanen og skremmer bort slangen. 

Senere kommer de til huset til en gammel mann. Han inviterer dem til å bo i hagen hans, som er laget av godteri. De finner ut at sola er laget av skinnende papir, og velger derfor å fortsette reisen. Mummimamma blir angrepet av en maurløve, men blir reddet av de andre. De finner hattifnattene, og kommer i en båt sammen noen av dem. Båten går ikke i en spesiell retning, så de inviterer et sjøtroll om bord i båten for å styre skipet. De når dermed land, og sjøtrollet og hattifnattene drar sin egen vei. 

Mummimamma, Mummitrollet, det vesle vesenet og Tulippa fortsetter å lete etter Mummipappa, og kommer til et hus der det bor en rødhåret gutt som sier at han så Mummipappa. Mummimamma, Mummitrollet og det vesle vesenet skynder seg videre for å finne Mummipappa, men Tulippa velger å bli hos gutten. De finner snart ut at oversvømmingen har begynt, og redder en katt og kattungene hennes før de bruker en stol som båt for å lete mer etter Mummipappa. De finner en beskjed fra Mummipappa der han ber om hjelp, og med hjelp fra en stork finner de Mummipappa etterlatt i et tre. De redder ham og får han inn på fastlandet. 

Mummipappa er veldig opprørt over at han har mistet Mummihuset, som han bygde spesielt for familien, i oversvømmelsen. De bestemmer seg for å gå en tur, og i en vakker dal finner de Mummihuset, som hadde blitt drevet dit av strømmen.

## Revidert utgave
En autorisert forkortet og omarbeidet utgave av boka ble utgitt på norsk i 2020, kalt «Veien til Mummidalen». Boka *Fortellinger fra Mummidalen* av Alex Haridi og Cecilia Davidsson samler tre fortellinger; en av dem er «Veien til Mummidalen». Her er  Tulippa tatt bort, mens Snusmumrikken er skrevet inn i en scene.

## Referanser
Tor Fuglevik

**Tor Aslak Fuglevik** (født 1950) er en norsk journalist og medieleder som var ansatt i NRK i 30 år, deriblant som radiodirektør. Han var senere direktør i Modern Times Group (MTG).

## Liv og virke
Fuglevik tok eksamen ved Norsk journalistskole i 1971, og samfunnsvitenskapelig embetseksamen i 1975 ved Universitetet i Oslo.

Fuglevik begynte i NRK Radio i 1971 som nyhetsreporter i *[[Dagsnytt]]*, 21 år gammel. I 1976–1977 var han informasjonssjef i Justisdepartementet, og 28 år gammel ble Fuglevik i 1978 sjef for NRK Sørlandet. Han var deretter sjef for NRK Østlandssendingen (1984–1986), assisterende radiodirektør i NRK (1986–1988) og senere radiodirektør i NRK (1988–2000). Stedfortredende kringkastingssjef og direktør for NRK Futurum 2000–2001.

 Som radiodirektør hadde Fuglevik ansvaret for innføringen av et nytt, nasjonalt trekanaltilbud med kanalene P1, P2 og Petre i 1993, for lansering av verdens første digitale radiokanal NRK Alltid Klassisk i 1995 og for etablering av Norges første nyhetskanal, NRK Alltid Nyheter, i 1997.

Etter 30 år i NRK sluttet han i 2001 som stedfortredende kringkastingssjef i NRK for å bli administrerende direktør i Norges Televisjon (NTV), etter å ha takket nei til å bli generalsekretær i den europeiske kringkastingsunionen EBU i Genève. I Norges televisjon ledet Fuglevik den faglige og politiske prosessen fram til Stortingets endelige vedtak i 2004 om bygging av det landsdekkende, digitale tv-nettet som NRK og RiksTV i dag benytter.

Fuglevik sluttet i NTV i 2006 etter endt åremål, og ble samme år ansatt som direktør i det internasjonale mediekonsernet Modern Times Group (MTG), som i Norge eier blant annet Viasat, TV3 og P4.

## Øvrig virksomhet
Fuglevik har publisert flere bøker om kringkasting. Han har hatt ledende tillitsverv i den europeiske kringkastingsunionen EBU, og har vært medlem av styrene i blant annet Språkrådet og Det Norske Samlaget. 

Han mottok i 2008 Prix Radios hederspris for å ha hatt «ansvaret for mye av moderniseringen av radiomediet i Norge».

## Familie
Tor Fuglevik er sønn av Øyfred Fuglevik og sønnesønn av Lauritz Fuglevik.

## Referanser
Pilskudd

Et **pilskudd** var i norrøn tid et mye brukt lengdemål, men det knytter seg stor usikkerhet til den lengden dette målet utgjorde nå i dag. Per definisjon var et pilskudd opprinnelig den lengden en voksen mann kunne skyte en pil med en vanlig bue.

På grunn av stor usikkerhet om lengden, har et pilskudd gjerne blitt regnet for å være omkring 200-500 meter. Ifølge gammel norsk tradisjon skal et pilskudd (sannsynligvis gjort med en armbrøst) tidlig i middelalderen ha tilsvart 240 mannshøyder (eller favner). På denne tiden ble mannshøyden regnet å være 3,5 tommelalen eller 165,9&nbsp;cm. I så fall utgjorde et pilskudd en lengde på ca. 398,16 meter i middelalderen. I norrøn tid skal imidlertid et pilskudd (med vanlig bue) ha utgjort 4 steinkast eller 480 (opprinnelige) alen. Det taler for at pilskuddet som lengde opprinnelig var omkring 227,52 meter.

Et steinkast var 120 (også kalt *[[storhundre]]*) alen langt (ca. 56,88 meter eller 200 fot), og det var 4 steinkast i et pilskudd, som altså må ha vært 480 alen langt (227,52 meter eller 800 fot) omkring år 900. Senere i middelalderen gikk det 10 pilskudd på en fjerding vei (2&nbsp;275,2 meter eller 8&nbsp;000 fot), som altså tilsvarer ei kvart yngre norrøn mil (også kalt rast og vei) på 9&nbsp;100,8 meter eller 32&nbsp;000 fot.

Pilskudd ble brukt som måleenhet i Norge fra ca. 1530. 1 pileskudd = 240 favner = 450–460 m.

## Se også

* Gamle nordiske lengdemål

## Referanser
Sheffield FC

**Sheffield FC** (stiftet 24. oktober 1857) er verdens eldste fotballklubb. Sheffield FC har vært med å forme fotballen mer enn noen andre fotballklubber. Klubben fant blant annet opp tverrliggeren, innkast, cornere og frispark.
## Eksterne lenker
*
Thriller (sang)

**«Thriller»** er en låt av Michael Jackson. Dette er syvende singel utgitt fra albumet med samme navn. Låten har et temmelig raskt (118,5 bpm) og jevnt tempo over det hele. For denne sangen fikk Michael Jackson en Grammy-pris (for beste popvokal). 

Enda mer populær enn sangen ble videoen, som fikk mye oppmerksomhet på 1980-tallet og fremdeles er svært populær. Videoen varer i 14 minutter og inneholder dans, skuespill og selvfølgelig sang. Videoen ble regissert av John Landis, og blir av flere ansett som historiens beste musikkvideo.
Georges Simenon

**Georges Joseph Christian Simenon** (født 13. februar 1903, død 4. september 1989) var en belgisk forfatter som skrev på fransk. Han er særlig kjent for Maigret-bøkene.
Han skrev 75 romaner og 28 noveller med Maigret og i tillegg minst 117 romaner og 134 noveller.

## Referanser


## Eksterne lenker
* 
* 
* 
*  Tout Georges Simenon (fransk)
Realistutvalget

**Realistutvalget** (RU) er studentutvalget og studentenes øverste organ ved Det matematisk-naturvitenskapelige fakultet (UiB). RU skal fungere som et samlende studentutvalg for studentene, samt være et organ for fagutvalgene ved fakultetet og fronte fagutvalgenes sak mot fakultets- og universitetsledelsen. RU skal bidra til god dialog mellom fagutvalgene og universitetsmiljøet forøvrig på alle nivå.

## Sammensetning
RU består av en representant fra hvert fagutvalg samt opp til 5 øvrige faste representanter. Medlemmene blir valgt for en periode på ett år på Realistutvalgets allmøte.

## Referanser


## Eksterne lenker
* Realistutvalget
Îles d’Hyères

**Îles d'Hyères** (eller **Îles d'Or**) er en øygruppe utenfor den franske middelhavskysten. Øyene er en del av kommunen Hyères i departementet Var. Øygruppen  består av de tre øyene Porquerolles, Port-Cros, og Île du Levant, og har et samlet areal på 28&nbsp;km².

## Eksterne lenker
*
Kurland (andre betydninger)

**Kurland** kan vise til:

* Kurland – et historisk landskap i dagens Latvia
* Armégruppe Kurland – en tysk armégruppe som sto isolert i Kurland mot slutten av andre verdenskrig
* Kurland (Lørenskog) – et tettsted i Lørenskog kommune i Akershus
* Kurland (Sarpsborg) – en bydel i Sarpsborg kommune i Østfold
* Kurland (Skåne) – et tettsted i Trelleborg kommune i Skåne i Sverige
* Roger Kurland – en norsk forfatter
Kurland (Sarpsborg)

**Kurland** er en bydel og et delområde i Sarpsborg kommune i Østfold. Den ligger litt nord for sentrum, mellom Tunevannet i vest og Glomma i øst.

Her ligger blant annet Kurland sykehjem, Kurland barneskole, Kurland menighetssenter og klubbhytta til Sarpsborg Fotballklubb.

## Referanser
Kjell Pihlstrøm

**Kjell Pihlstrøm** (født 1948) er norsk journalist og sakprosaforfatter som var ansatt i NRK i nesten 40 år. Her hadde han forskjellige lederstillinger i radio og var korrespondent i Stockholm.

Pihlstrøm har hovedfag historie fra Universitetet i Oslo (UiO) 1975.

Han var NRKs korrespondent i Stockholm i to perioder (1994–1997) og (1999–2006). Tidligere har han vært programsjef for NRK P2 i Trondheim og redaktør i *[[Dagsnytt]]*. Pihlstrøm har også vært leder for NRK-Radiosporten. I 2006 ble han distriktsredaktør for NRK Sørlandet. I 2015 sluttet han i NRK etter noen år som programskaper og å ha arbeidet med NRK`s dekning av  grunnlovsjubileet i 2014. 

## Bibliografi
* *Borgfred og samling i krise?: Spørsmålet om samlingsregjering, partipolitiske motsetninger og samarbeidstendenser 1938-40* (1975)
* med Jan Ditlev Hansen: *Stormen om Stilla* (1981, Egil Trohaug forlag, ISBN 9788290303377)
* med Harald Queseth: *"Jeg så det hende": Øyenvitner til norsk historie 1900-45* (1989)
## Referanser
Orstad

**Orstad** er en tettbebyggelse i Klepp kommune på Jæren. Stedet ligger geografisk som et smalt belte mellom to nabokommuner (Time og Sandnes). Orstad ligger tett inntil tettbebyggelsen Frøyland i Time kommune. 

På Orstad bor det ca.  mennesker. Orstad Skule (1.–10.) har ca. 600 elever.

Et idretts- og kulturhus ligger ved Frøyland og Orstad kirke.

## Referanser
FileMaker Pro

**FileMaker Pro** er et databaseverktøy for å bygge egne databaseløsninger. FileMaker Pro gjør det mulig å bygge profesjonelle løsninger på en brøkdel av tiden mot for andre verktøy, bl.a. fordi FileMaker Pro kommuniserer med alle SQL-databaser men beholder den intuitive måten å bygge løsninger på.

FileMaker Pro fungerer på både Macintosh- og Windows-maskiner, og man kan dele databaseløsninger samtidig på disse plattformer.

FileMaker Pro utgis av FileMaker Inc, USA som er et heleid datterselskap av Apple.

## Referanser


## Eksterne lenker
*
Skavnakk

**Skavnakk** er et lite sted sørvest i Loppa kommune. Stedet ligger på vestsiden av Frakkfjorden, rett sør for øya Loppa. Det er bare *én* fastboende i selve Skavnakk i dag, i tillegg til at det bor to personer innerst i fjordbotnen. Grunnen til at det er så få fastboende er fraflytting siden 1990-tallet, da det var 20–25 fastboende. Skavnakk ligger utsatt til for vinterstormer og flere ganger har både hus, fjøs og til og med vinterkaia blåst på havet. Fremdeles er ikke kaia eller landgangen i orden. Den vil ifølge Loppa kommune være ferdig innen sommeren 2011.

Om sommeren er det imidlertid langt flere mennesker i Skavnakk, da mange fraflyttede hus brukes som ferie- og fritidshus.

## Eksterne lenker
*
Alternativ Jul

**Alternativ Jul** i Oslo er et døgnåpent julearrangement første gang arrangert i Jakob Kirke i 1969.

Gjestene er personer med rusmiddelavhengighet, bostedsløse, ensomme eller andre som faller utenfor den tradisjonelle familiejulen. Fra julaften til 2. juledag er døren åpen døgnet rundt.

Alternativ Jul i Oslo drives av en forening, og alt av administrasjon og drift og alt vertskap er på frivillig basis. Donasjoner fra private og næringslivet gjør det mulig å servere gjestene god mat og drikke, og å by dem på underholdning og sang og gang rundt juletreet. Ved behov får de også mulighet til en varm dusj og rene klær og et sted å sove i for natten.

Henning Holstad tok initiativet til det første arrangementet, og har vært leder av arrangementskomiteen hvert år siden starten.

Alternativ Jul i Oslo har blitt arrangert i Jakob Kirke, KFUM-huset, Folkets Hus, Youngstorget, og «Sentralen».

## Referanser


## Eksterne lenker
* Offisiell hjemmeside for Alternativ Jul
* Intervju med Henning Holstad fra «I kveld» på NRK2
Aasta Bjørgum Argento

**Aasta Bjørgum Argento** (født 22. mai 1876 i Hegra, død 6. juli 1966 i Trondheim) var en sykepleieutdannet kinamisjonær tilknyttet Det norsk-lutherske Kinamissionsforbund. 

Hun var datter av lærer, klokker, gårdbruker og ordfører Olav Torsteinsen Bjørgum og hustru Anna Pedersdatter Fornes på gården Breidablikk i Hegra. Foreldrene var ledere i lokale misjonslag.

Hun kom til Kina i sammen med sin søster Sigrid Bjørgum i 1899. Hun gikk over til China Inland Mission (CIM) i 1905, da hun giftet seg med den italienske CIM-misjonæren Alphonso Argento. Hun kom hjem til Norge 1911, og deltok siden i Kinamissionsforbundets barne- og kvinnearbeid.

Argento var også en sentral person i orkesteret til Betania Trondheim på 1920- og 1930-tallet. Hun hadde to sønner – musikeren Alf Nicholas Bjørgum-Argento (1906–2000) og lektoren Olav Setimio Bjørgum (1907–1981).

## Referanser
Frenzy

***Frenzy*** er en britisk thriller fra 1972 regissert av Alfred Hitchcock. Filmen handler om en kvinnemorder som herjer i London. En uskyldig mann blir mistenkt, men han klarer å holde seg på frifot. Morderen vet vet hvem han er og forsøker å utnytte dette. Hovedrollene spilles av Jon Finch, Barry Foster og Alec McCowen. Filmen er basert på Arthur La Berns roman *Goodbye Piccadilly, Farewell Leicester Square* (1966).

## Handling
London har fått en ny «Jack the Ripper»: en rekke kvinner er funnet drept, og alle er kvalt med slips. Richard Blaney mistenkes når hans forhenværende kone blir funnet kvalt etter at de nylig har hatt en krangel. Han mangler alibi, men klarer likevel å holde seg på frifot. I mellomtiden fortsetter drapene, og den virkelige morderen får anledning til å plante beviser på Blaney.

## Om filmen
*Frenzy* innbrakte $12,6 millioner i USA.

Produksjonskostnadene var på $2 millioner.

Den ble godt mottatt av anmelderne, noe som gjenspeiles i at den har fått 87 % på Rotten Tomatoes. Den amerikanske filmanmelderen Roger Ebert gav den toppkarakter, mens Leonard Maltin gav den 3,5 av 4 stjerner.

## I rollene
(utvalg)
*Jon Finch –  Richard Ian Blaney 
*Alec McCowen –  Sjefsinspektør Oxford 
*Barry Foster –  Robert Rusk 
*Anna Massey –  Barbara Jane ('Babs') Milligan (Richards kjæreste) 
*Barbara Leigh-Hunt –  Brenda Margaret Blaney (Richards eks-kone) 
*Bernard Cribbins –  Pup-eier Felix Forsythe 
*Vivien Merchant –  Fru Oxford 
*Michael Bates –  Sergeant Spearman 
*Jean Marsh –  Monica Barling 
*Billie Whitelaw –  Hetty Porter 
*Clive Swift – Johnny Porter

## Referanser


## Eksterne lenker
*
Grålum

**Grålum** er en bydel i Sarpsborg kommune i Østfold. Bydelen ligger 3 kilometer nordvest for Sarpsborg sentrum, midt på Tunøya. 

## Næringsliv
Grålum har  arbeidsplasser, med Østfold politidistrikt, Skatteetaten (Skatt Øst), If Skadeforsikring, Caverion, Peab, Fortum, PwC og Infotjenester blant de største kontorarbeidsplassene.

Hotellkjeden Strawberry har et av sine største hoteller på Grålum, med kapasitet til å avholde landsmøter og store konferanser med opptil flere tusen deltakere. På kulturarrangementer kan det største konsertlokalet huse over  tilskuere. I hotellet ligger også aktivitetssenteret Superland, med treningssenter, klatrevegg, minigolf og et badeland med 25 meters treningsbasseng, sklier, strømkanal og voksenavdeling med dampbadstue, kaldkulp, treningssenter og spa. Tvers overfor hotellet ligger Inspiria science center med over 70 interaktive utstillinger innen miljø, helse, energi og verdensrom. Mellom Strawberry og Inspiria er det en aktivitetspark med over 500 meter sykkelbaner med lyskryss, rundkjøringer, gangfelt og kuperte partier. 

Grålum har også tre dagligvarebutikker, bensinstasjon, bibliotek, helsetjenester, hotellrestaurant, kafeer, pizzarestaurant, gatekjøkken, barneskole, ungdomsskole og idrettshall.

## Geografi og demografi
Grålum omkranses av natur på alle kanter:
* Landbruksområdene Greåkerdalen i vest og Alvimdalen i øst
* Kalnesskogen, Vestvannet og Tunevannet i nord
* Skogområdene Langemyr og Knattås i sør

Grålum sentrum går i vest over i boligområdet Bjørnstad og i syd over i Grålumåsen og Kalleren. Disse fire grunnkretsene har  innbyggere, og utgjør kjernen i opptaksområdet til Grålum skole. Hele området er en del av kommunedel Yven, med totalt  innbyggere. Områder i bydelene Greåker og Vest-Tune sogner også til barneskolen på Grålum, så i sum har over  mennesker Grålum som sitt naturlige bydelssenter for daglige ærend. Ungdomsskolen på Grålum har også Jelsnes, deler av bydel Lande og grunnkretsen Vesteng som mulige opptaksområder, med ytterligere  innbyggere.  

## Samferdsel
Grålum er det største veiknutepunktet mellom Oslo og Göteborg, og mellom indre og ytre Østfold, fordi hovedveiene E6 og fylkesvei 114 og 118 møtes der.

Nærmeste jernbanestasjoner er Sarpsborg (4 km), Fredrikstad (14 km) og Råde (15 km). 

Busser til Praha, Berlin, København og Oslo stopper på Grålum.

## Idrett
På Grålum ligger hjemmebanen til Tune Idrettslag, som spiller i 5. divisjon, med de tidligere eliteseriestjernene Raymond Kvisvik og Lars Kristian Eriksen som sine mest kjente spillere.

## Referanser
Stratford (Connecticut)

**Stratford** er en by i Fairfield County i Connecticut i USA, med 50&nbsp;300 innbyggere (2004). William Samuel Johnson, (1727–1819), politiker og en av USAs «Founding Fathers», kom fra og døde i Stratford.

## Referanser


## Eksterne lenker
*
Fritt fall (film fra 1981)

***Fritt fall*** (originaltittel: *The Pursuit of D. B. Cooper*) er en amerikansk komedie og kriminalfilm fra 1981 regissert av Roger Spottiswoode. Hovedrollene spilles av Treat Williams og Robert Duvall. Filmen bygger på boka *Free fall*, skrevet av J.D. Reed, som igjen bygger på en virkelig hendelse.

## Handling
Dette er filmen om den beryktede raneren D. B. Cooper (spilt av Williams) som i 1971 hoppet ut av et passasjerfly med 200 000 dollar i kontanter som han hadde ranet til seg. Cooper jages av sitt tidligere befal fra vietnamkrigen, den nåværende forsikringsagenten Gruen (Duvall).

Filmen starter med fallskjermhoppet og er en fantasi om personen Cooper og hva han opplevde i tiden etterpå.

## Trivia
I forbindelse med filmens lansering tilbød filmselskapet Universal Pictures en million dollar i belønning til den som kunne frembringe opplysninger som fører til Coopers arrest.

## I rollene
(utvalg)
*Robert Duvall –  Gruen 
*Treat Williams –  D.B. Cooper 
*Kathryn Harrold –  Hannah 
*Ed Flanders –  Brigadier 
*Paul Gleason –  Remson 
*R.G. Armstrong –  Dempsey 
*Dorothy Fielding –  Denise

## Referanser


## Eksterne lenker
*
Mannebot

**Mannebot** er en historisk straffeform i Norden. Mannebøter var bøter man måtte betale til den fornærmede eller fornærmedes slektninger dersom man hadde begått en forbrytelse.

Den har vært kjent siden 1100-tallet, men er trolig av mye eldre opprinnelse. På den tiden var det et strengt hierarkisk system for straffebøter. For en mindre forseelse av samme art og karakter kunne en bot arte seg slik:

* Konge = 48 mark
* Jarl = 24 mark
* Biskop = 12-24 mark (avhengig av den status embetet hadde)
* Lendmann = 12 mark
* Baron = 12 mark
* Staller = 6-24 mark (avhengig av sosial posisjon)
* Herse = 6-24 mark (avhengig av sosial posisjon og lokale inntekter)
* Hauld = 6 mark
* Bonde = 3 mark
* Leilending = 2 mark
* Årbåren = 2 mark
* Reksthegn = 1,5 mark
* Løsingssønn = 1 mark
* Løsing = 3/4 mark
* Trell = rettighetsløs (kunne altså ikke kjøpe seg fri med en bot, men måtte tåle (fysisk) straff)

Det er viktig å være klar over at utmyntet mark ikke eksisterte på denne tiden. Angivelsene ovenfor ble derfor gitt i såkalt *tellet mark*. På 1100-tallet utgjorde 1 tellet mark 240 penninger, eller tilsvarende 1/2 mark brent eller veid. Verdien per tellet mark utgjorde derfor ca. 107,16 gram sølv. Senere (på 1300-tallet) tok man også i bruk såkalt *forgylt mark*. Denne tilsvarte 1/3 brent mark, senere også 192 penning. Det er imidlertid ikke kjent om bøtesystemet ovenfor ble endret i samsvar med endringene av markens verdi.

## Referanser